CELEX: 62016CN0489
Language: hu
Date: 2016-09-09 00:00:00
Title: C-489/16. sz. ügy: 2016. szeptember 9-én benyújtott kereset – Európai Bizottság kontra Luxemburgi Nagyhercegség

7.11.2016   
            
            
               HU
            
            
               Az Európai Unió Hivatalos Lapja
            
            
               C 410/9
            
         2016. szeptember 9-én benyújtott kereset – Európai Bizottság kontra Luxemburgi Nagyhercegség
   (C-489/16. sz. ügy)
   (2016/C 410/10)
   Az eljárás nyelve: francia
   
      Felek
   
   
      Felperes: Európai Bizottság (képviselők: J. Hottiaux, G. von Rintelen meghatalmazottak)
   
      Alperes: Luxemburgi Nagyhercegség
   
      Kereseti kérelmek
   
   A felperes azt kéri, hogy a Bíróság:
   
               —
            
            
               állapítsa meg, hogy a Luxemburgi Nagyhercegség – mivel nem fogadta el legkésőbb 2015. június 16-ig azokat a jogszabályi és közigazgatási rendelkezéseket, amelyek szükségesek ahhoz, hogy megfeleljen az egységes európai vasúti térség létrehozásáról szóló, 2012. november 21-i 2012/34/EU európai parlamenti és tanácsi irányelvnek (HL 2012. L 343., 32. o.; helyesbítés: HL 2015. L 67., 32. o.), vagy legalábbis e rendelkezésekről nem értesítette a Bizottságot – nem teljesítette az említett irányelv 64. cikke (1) bekezdésének első albekezdéséből eredő kötelezettségeit;
            
         
               —
            
            
               a 2012/34/EU irányelv átültetésére elfogadott intézkedések bejelentésére vonatkozó kötelezettség megsértése miatt a Luxemburgi Nagyhercegséget az EUMSZ 260. cikk (3) bekezdése alapján kötelezze a jelen ügyben hozott ítélet kihirdetésének napjától esedékes napi 8 710 euró összegű kényszerítő bírság megfizetésére;
            
         
               —
            
            
               a Luxemburgi Nagyhercegséget kötelezze a költségek viselésére.
            
         
      Jogalapok és fontosabb érvek
   
   Az irányelv átültetésének határideje 2015. június 16-án lejárt.
   A Luxemburgi Nagyhercegség különböző válaszaiból, többek között az indokolással ellátott véleményre adott válaszából kiderül, hogy több mint egy évvel az irányelv átültetésére megállapított határidő lejártát követően a Luxemburgi Nagyhercegség nem fogadta el a szükséges intézkedéseket.
   Az EUMSZ 260. cikk (3) bekezdése szerinti szankció meghatározása az EUMSZ 260. cikk (2) bekezdése keretében alkalmazott három kritériumon alapul, nevezetesen a jogsértés súlyán és időtartamán, valamint annak szükségességén, hogy a szankció elrettentő hatású legyen a későbbi jogsértés elkerülése érdekében.